Prevlakos pusiasalis
Prevlakos pusiasalis (kroat. Prevlaka) – nedidelis pusiasalis pietų Kroatijoje, netoli sienos su Juodkalnija, prie įplaukos į Kotoro įlanką rytinėje Adrijos jūros pakrantėje. Dėl savo strateginės padėties pietinėje Adrijos jūros dalyje pusiasalis po Jugoslavijos subyrėjimo tapo teritorinio ginčo tarp Kroatijos bei Serbijos ir Juodkalnijos, federalinės valstybės, kuriai priklausė ir Juodkalnija, objektu. Teritorija iki 2002 m. priklausė Jungtinėms Tautoms. Jungtinių Tautų misija baigėsi 2002 m. gruodį, o teritorija, kuri anksčiau priklausė Kroatijos Socialistinei Respublikai, buvo grąžinta Kroatijai. Likus penkioms dienoms iki Jungtinių Tautų misijos išvykimo abi šalys pasirašė susitarimą, pagal kurį Prevlakos pusiasalis buvo demilitarizuotas ir faktiškai tapo neutralia teritorija. Vis dėlto, susitarimas vis dar yra laikino pobūdžio.